**. NAPIREND**

**E l ő t e r j e s z t é s**

**Salföld Község Önkormányzata Képviselő-testületének**

**2017. szeptember 18-i nyilvános ülésére**

**Tárgy: A Helyi esélyegyenlőségi program kötelező felülvizsgálata**

**Előterjesztő: Fábián Gusztáv polgármester**

**Előkészítette: Nagy Éva, ügyintéző**

Jogszabállyal nem ellentétes

Előterjesztő Tóthné Titz Éva jegyzőt helyettesítő aljegyző

Tisztelt Képviselő-testület!

Salföld Község Önkormányzata 22/2014. (II.6.) számú határozatával elfogadta a Helyi Esélyegyenlőségi programját.

A helyi esélyegyenlőségi programok elkészítésének szabályairól és az esélyegyenlőségi mentorokról szól 321/2011. (XII. 27.) Korm. rendelet (a továbbiakban: rendelet) 7. § (3) bekezdése szerint a helyi esélyegyenlőségi programokat kétévente felül kell vizsgálni.

A rendelet 6. § -a alapján

(1) A települési önkormányzat vizsgálja felül a helyi esélyegyenlőségi programot.

(2) A felülvizsgálatnak ki kell terjednie

a) arra, hogy a helyzetelemzés továbbra is helytálló-e

b) a lejárt határidejű intézkedések teljesülésére és eredményeinek felmérésére.

(3) Ha a felülvizsgálat alapján szükséges, a települési önkormányzat

a) módosítja a helyi esélyegyenlőségi programot, vagy

b) új helyi esélyegyenlőségi programot fogad el.

A rendelet 3. §-a alapján a települési önkormányzat a helyben szokásos módon közzéteszi az általa elfogadott helyi esélyegyenlőségi programot, valamint soron kívül megküldi az SZGYF számára, mely azt honlapján közzéteszi.

**Határozati javaslat:**

SALFÖLD KÖZSÉG ÖNKORMÁNYZATA KÉPVISELŐ-TESTÜLETE

…………../2017. () HATÁROZATA

Salföld Község Önkormányzata Képviselő-testülete a Helyi Esélyegyenlőségi Programját áttekintette. Az áttekintést követően a HEP nem változott, az intézkedések időarányos megvalósulása megtörtént, azokat a képviselő-testület elfogadta, a HEP-et változatlan formában jóváhagyja

A Képviselő-testület felkéri a polgármestert, hogy a felülvizsgálatról hozott határozatot küldje meg az SZGYF számára.

Felelős: Fábián Gusztáv, polgármester

Határidő: 2017. szeptember 30.